# REFERAT

## FOA Sydfyn - Afdelingsbestyrelsen

|  |  |
| --- | --- |
| **Dato:** | 21.08.2019 kl. 8:00 |
| **Sted:** | FOA Sydfyn, 3. sal |
| **Arkivsag:** | 17/139457 |
|  |  |
| Tilstede: | Susan Bøg Nielsen (SBN), Maria Haladyn (MH), Dorthe Jørgensen (DJ), Jon Lamberg (JL), Käthe Lund (KL), Rene Svedstrup (RS), Benny Andersen (BA), Louise Marlene Andersen (LMA) |
|  |  |
| Fremmødte suppleanter: | Maja Annette Rasmussen (MR) for Marianne Buxbom Lauritzen Maria Busborg Jørgensen (MBJ) fast indsuppleret for TSS sektorformand |
|  |  |
| Ikke tilstede: | Marianne Buxbom Lauritzen (afbud) Lillian Yvette Hansen (afbud) Karin Nygaard Johansen (afbud) Louise Brandstrup (afbud) Annika Heidi Lauritzen (afbud) |
|  |  |
|  |  |
|  |  |
| Referent: | Mikkel Juel Hansen |
|  |  |
| Dirigent: | Rene Svedstrup / Käthe Lund |
|  |  |

|  |  |  |  |
| --- | --- | --- | --- |
| DAGSORDEN | | | **Side** |
| **Dagsorden** | | | |
| [74/19](#CaseRef28636410) | 17/139501-26 | Godkendelse af dagsorden | 3 |
| [75/19](#CaseRef28636943) | 17/147852-23 | Godkendelse af referat fra seneste afdelingsbestyrelsesmøde | 3 |
| [76/19](#CaseRef28636433) | 17/139508-19 | Orientering fra afdelingsformanden | 3 |
| [77/19](#CaseRef28636458) | 17/139511-18 | Orientering fra A-kassen | 5 |
| [78/19](#CaseRef28636424) | 17/139503-19 | Regnskab | 6 |
| [79/19](#CaseRef28637039) | 19/390318-1 | 1. behandling af Budget 2020 | 6 |
| [80/19](#CaseRef28636465) | 17/139512-18 | Orientering fra Organiseringsgruppen | 7 |
| [81/19](#CaseRef28636963) | 19/00103-7 | Indkomne sager efter dagsordenens udsendelse | 7 |
| [82/19](#CaseRef28637179) | 19/390336-1 | Mødeplan for afdelingsbestyrelsen 2020 | 8 |
| [83/19](#CaseRef28636496) | 17/139513-18 | Orientering fra HB | 8 |
| [84/19](#CaseRef28636446) | 17/139510-18 | Orientering fra TR/AMR | 9 |
| [85/19](#CaseRef28694393) | 17/139519-16 | Opfølgning og evt. beslutninger efter strategiseminar den 21. maj | 10 |
| [86/19](#CaseRef28636912) | 17/139520-20 | Eventuelt | 10 |
| [87/19](#CaseRef28636922) | 17/139521-18 | Evaluering | 11 |
|  |  |  |  |

Dagsorden

74/19 Godkendelse af dagsorden

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **74/19** |

Mødebehandling

Susan bød velkommen og orienterede om afbud.  
Susan orienterede om at hun skulle køre 13:45 grundet møde i Odense.   
Hvis mødet ikke er færdig til den tid, vil Dorthe tage over og lede resten af mødet.

Beslutning

Dagsordenen blev godkendt

75/19 Godkendelse af referat fra seneste afdelingsbestyrelsesmøde

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **75/19** |

Mødebehandling

Beslutning

Referatet blev godkendt

76/19 Orientering fra afdelingsformanden

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **76/19** |

Sag: Susan Bøg Nielsen orienterer om status for FOA Sydfyn.

Mødebehandling

Susan orienterede om at det har været sommerferietid.   
I løbet af sommeren har det løbende været noget at lave, men det har gået op i forhold til ferieønsker.

Ift. Personale så er Camilla blevet færdig med alle skoleophold og er færdig som elev 1.12.19 – herefter er hun garanteret 3 måneders ansættelse. Herefter må vi se hvordan situationen udvikler sig.

I forhold til sagsbehandling er Christian stadig sygemeldt. Vi havde rundbordssamtale i sidste uge. Pt er situationen uafklaret.

I september holder vi to dages workshop om den gode medlemsrejse. Det er en opfølgning på strategiseminaret med bestyrelsen. Det skal også virke som optakt til MUS for faglig afdelings vedkommende.

Vi er i gang med at lave ny procedure for bogkøb for elever på SOSU-uddannelserne. Vi har indtil videre lavet kreditaftaler med elever, men vi har for mange penge ude at svømme, så nu skal vi stramme op på proceduren.

I forhold til temadag den 2. september skal vi tale om hvorvidt temadagene som koncepte stadig er aktuelt. Min holdning er at det har været svært at fylde dagene med emner, som interesserer alle tillidsfolk.

DJ – jeg tænker at da vi lavede den struktur ift. Temadage skulle der tænkes i undervisningsdage ift. Akut-regnskabet.

SBN – får I nok ud af temadagene som sådan?

RS – man får lidt input om hvad der rører sig i ens sektor, men det er selvfølgelig på sektorbestyrelsesmøderne mere end temadagen.

DJ – det gode i temadagene er også at man kan netværke på kryds og tværs af arbejdspladser og fagområder.

LMA – jeg synes det er godt som ny TR – man lærer de andre at kende.

MBJ – synes også det er godt at få opbygget netværket når man er ny.

BA – det undrer mig at det er svært at finde emner til temadagene. Man kan spørge sig for på arbejdspladserne og psykisk arbejdsmiljø er et eviggyldigt emne som man ikke kan snakke for meget om. Derudover er besparelser også et emne der kan snakkes meget om. Folk går ned med stress og depression efter kort tids sygemelding og bliver derefter afskediget. Der bliver snakket, men der bliver ikke gjort nok.

LMA – kan man sende en mail rundt til TR og spørge om input til temadagene.

SBN – jeg har det på dagsordenen til temdagen så der får alle også mulighed for at komme med input til hvordan det skal se ud i fremtiden.

KL – jeg tænker om det kunne være relevant med input fra A-kassen vedrørende efterløn osv.?  
  
JL – meget af det beror på konkrete individuelle beregninger og er svært at rådgive generelt om over for en større skare.

RS – hvad med at få en underviser ind på en temadag og lære os TR en god måde at kommunikere på ifm. Organisering.

MH – det bliver hele temaet til TV-konferencen, hvor vi har hyret en ekstern konsulent ind til at undervise med udgangspunkt i undersøgelsen om modtagelse af nyansatte.

SBN – vi har også «prøvet» at have oplægsholdere på temadagen (Ole Zander), men det havde ikke den store effekt.

SBN – det er besluttet i hovedbestyrelsen at man kan få udlært sit personale til at være underviser, så vi har tilmeldt Kim så han kan blive afdelingsunderviser.

Beslutning

Taget til efterretning.

77/19 Orientering fra A-kassen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **77/19** |

Sag: A-kassen orienterer om seneste nyt fra området, herunder ledighedstal fra seneste periode.

Mødebehandling

JL – vi er stadig igang med at afvikle sommerferie frem til midten af september. Det har været med baggrund i ønsker og det har passet fint. Vi har haft en meget stille sommer – alle ledige har mulighed for at komme i vikariater hen over sommeren, så vi har ikke haft noget usædvanligt.

Vores elev er færdigudlært og er lovet arbejde i FOA, men det er ikke besluttet endnu i hvilken afdeling. Vi håber meget at vi får lov at beholde hende, men det er ikke besluttet endnu.

A-kasseforsøget har ligget meget stille hen over sommeren. Vi har et semniar til september hvor vi skal tale mere ind i forsøget og en del afklarende møder i løbet af efteråret med de forskellige jobcentre i forhold til hvordan vi praktisk skal forholde os.

Ledigheden er fortsat faldende. I øjeblikket er der 61 ledige.

Beslutning

Taget til efterretning.

78/19 Regnskab

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **78/19** |

Sag: Mogens Find gennemgår regnskabet.

**Bilag:** Senest afsluttede regnskab.

Mødebehandling

Mogens og Camilla gennemgik regnskabet.  
Der er sendt halvårsregnskab ud.

Der er kommet 100.000 mindre ind på kontingenter end beregnet i budgettet.

Alt i alt et underskud på 80.000 i første halvår.  
Juli måneds regnskab forbedrer dog situationen da vi ikke har haft nævneværdige udgifter i juli.

I forhold til den nye ferielov skal bestyrelsen beslutte om vi beholder de indefrosne feriepenge i afdelingen, eller betaler dem til den nye feriefond. Hvis vi beholder dem kommer der et rentetillæg på 3 % om året som vi skal betale. Når vi selv har dem i AL-invest er det svært at spå om hvilket afkast det eventuelt vil kunne give.

SBN – min holdning er at vi indbetaler pengene til feriefonden, hvis vi overhovedet har mulighed. Så skal vi ikke spekulerer mere på det.

DJ – enig med Susan.

MH – enig med Susan og Dorthe.

Beslutning

Taget til efterretning.

79/19 1. behandling af Budget 2020

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **79/19** |

Sag: Budget 2020 gennemgås og behandles 1. gang.

Mødebehandling

Mogens gennemgik budgettet.  
Vi har sat medlemstallet lidt ned.

I forhold til personale er der beregnet ud fra nuværende antal ansatte.

Der er sat lidt flere penge af til Falck Healthcare, jf. Varslede stigninger.

Der er sat flere midler af til personaleuddannelse (40.000), jf. Tidligere bestyrelsesbeslutning.

SBN – jeg vil også lægge op til at vi pristalsregulerer kontingentet i 2020.  
DJ – jeg bakker op om pristalsregulering – det er rettidig omhu og bedre end at skulle bede om pengene på efterbevilling hos medlemmerne.

Der var herefter en længere debat om kontingentstigninger, forsikringer og værdien af medlemsskabet.

Der var herefter afstemning om pristalsregulering på kontingentet i 2020.

For: 9

Imod: 0

Beslutning

Budgettet blev godkendt og overgår til 2. behandling og der pristalsreguleres pr. 01-01-2020.

80/19 Orientering fra Organiseringsgruppen

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **80/19** |

Sag: Medlemsudviklingen og Organiseringsgruppens arbejde gennemgås.

Bilag: Medlemstal

Mødebehandling

Mogens gennemgik medlemstallene.  
Der er sket et fald på 30 medlemmer, men økonomisk har det ikke haft den store betydning. Det skyldes at dem der har meldt sig ud, primært er pensionister og elever.

Der var herefter en snak om vigtigheden af at elever rådgives rigtigt i forhold til hvordan reglerne er for nedsat kontingent når man tjener penge ved siden af studiet.

Beslutning

Taget til efterretning.

81/19 Indkomne sager efter dagsordenens udsendelse

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **81/19** |

Indledning: Dette punkt har til formål at behandle de sager, der er indkommet til afdelingen efter udsendelse af dagsorden til afdelingsbestyrelsen.

Mødebehandling

Der er ikke indkommet nogen sager.

Beslutning

82/19 Mødeplan for afdelingsbestyrelsen 2020

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **82/19** |

Sag: Mødeplan for afdelingsbestyrelsen 2020 vedlægges.  
Møder er lagt i henhold til HB’s mødekalender, som bestyrelsen har ønsket det.

Indstilling: At bestyrelsen godkender mødeplanen.

**Bilag:** Mødekalender afdelingsbestyrelsen 2019-2020 – FOA Sydfyn

Beslutning

Mødeplanen blev godkendt.

83/19 Orientering fra HB

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **83/19** |

Sag: Susan Bøg Nielsen orienterer fra seneste hovedbestyrelsesmøde samt om kommende HB-møde.

**Bilag:** Referat fra seneste HB-møde samt indkaldelse og dagsorden til kommende HB er fremsendt separat.

Mødebehandling

SBN – i forhold folketingsvalget har forbundet brugt 3,5 mio.   
Der lægges op til en strukturkongres i 2021 eller 2022.

Budgetscenarier: strejkekontingentet omkonverteres til almindeligt kontingent.  
Derudover opsiges ulykkesforsikring.

Derudover arbejdes der omkring en forsikring mod rådgiveransvar, som Susan er fortaler for når vi når så langt. Det er svært at garantere at alle sagsbehandlere kommer hele vejen rundt om alle eventuelle udfald af en sag.

Lønmagasinet vil i fremtiden kun blive udsendt elektronisk.

KL – gjorde opmærksom på at HB bør være opmærksomme på opgørelsesmetoderne fra de forskellige kommuner når man taler om minimumsnormeringer. Mange kommuner fremlægger tal, hvor en del af løntimerne reelt ikke er hænder til børnene.

LMA – vi hører lidt på jungletrommerne at der er snak om hvorvidt FOA Ungdom fortsat skal have plads i HB.

SBN – det har jeg ikke hørt, men der er snak om sammensætningen mellem FOA Elev og FOA Ungdom.

Beslutning

Taget til efterretning.

84/19 Orientering fra TR/AMR

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **84/19** |

Sag: TR Christian Leth og AMR Mette Mortensen orienterer om hvad der rører sig inden for deres respektive områder i FOA Sydfyn.

Mødebehandling

CL – vi har holdt sommerferie, så der er ikke så meget nyt siden sidst.  
Vi har nogle traditioner i huset, herunder en sommerfest, som er lidt under pres. Der er lidt en tendens når vi laver sociale arrangementer, at mange melder fra eller ikke prioriterer det.

MM – der er sat dato på julefrokost i afdelingen og Louise Vinther og jeg planlægger og prøver i samme ombæring at nytænke konceptet.

KL – hvordan går det med det TV-netværk i er ved at oprette?

MM – det går lidt trægt i øjeblikket – vi kan ikke tage den store del af arbejdet selv, men skal have hjælp fra netværket.

CL – tanken er ikke at TV-netværket skal være et FOA-Sydfyn-projekt, men et FOA-projekt.

Beslutning

Taget til efterretning.

85/19 Opfølgning og evt. beslutninger efter strategiseminar den 21. maj

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **85/19** |

Sag: Der arbejdes videre med materialet fra strategiseminaret den 21. maj.

Indstilling: At opgaverne prioriteres og handleplanen opdateres

Mødebehandling

Der var en snak om de punkter/forbedringssforslag, som fremgår af referatet af mødet den 21. maj.  
Nina har fremsendt udkast til ny handleplan, hvor de nye punkter er indarbejdet i teksten.

Dette udkast fremsendes som bilag til referatet.

Beslutning

Taget til efterretning.

86/19 Eventuelt

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **86/19** |

Mødebehandling

DJ – Faaborg-Midtfyn Kommune har opsagt forhåndsaftale med dagplejerne og vi har ikke kunnet forhandle en ny endnu. Sagen kører med hjælp fra Forbundet. Sagen kan få store følger i hele landet, hvis arbejdsgiver vinder den.

KL – det handler om at hvis kommunen har held til at tage lønkroner til besparelser, så vil det sprede sig som ringe i vandet.

DJ – det er meget tankevækkende at Faaborg-Midtfyn kommune i sit budgetmateriale angiver at man fremadrettet kun vil ansætte personer, der skal lønindplaceres på lavest trin.

MR – ytrede ønske om at der på årshjulet fremover ville fremgå om det enkelte møde var inklusive suppleanter. Dette bliver tilrettet og sendt ud med referatet.

Beslutning

Taget til efterretning.

87/19 Evaluering

|  |  |  |
| --- | --- | --- |
| **Behandlet af** | **Mødedato** | **Sagsnr** |
| **1 FOA Sydfyn - Afdelingsbestyrelsen** | **21.08.2019** | **87/19** |

Næste afdelingsbestyrelsesmøde er den 1. oktober kl. 8-15.

Mødebehandling

KL – godt møde, ærgerligt med så mange afbud.  
SBN – det er svært når der sker uforudsigelige ting.

BA – kunne forestille mig at ferie stadig spiller ind.

Beslutning

Underskrifter

|  |
| --- |
| Susan Bøg Nielsen  Maria Haladyn  Dorthe Jørgensen  Käthe Lund  Rene Svedstrup  Benny Andersen  Louise Marlene Andersen |
|  |
| Maja Annette Rasmussen  Maria Busborg Jørgensen |